b'\n_START_ARTICLE_\nStryker\n_START_SECTION_\nZasnova\n_START_PARAGRAPH_\nPnevmatski ali hidravli\xc4\x8dni sistemi so prisotni skoraj pri vseh mehani\xc4\x8dnih lastnostih vozila; tako npr. pnevmati\xc4\x8dni sistem omogo\xc4\x8da prehod med pogonoma 8x4 in 8x8._NEWLINE_Vozilo je zasnovano na modularni ravni, kar pomeni, da imajo vsa vozila dru\xc5\xbeine skupni motor, prestave, hidravli\xc4\x8dni sistem, kolesa, pnevmatike, osi,... Edini izjemi sta M1130 Command Vehicle in M1133 Medical Evacuation Vehicle, ki imata dodano sistem uravnavanja notranje zra\xc4\x8dne klime. Medicinsko vozilo ima vgrajen tudi mo\xc4\x8dnej\xc5\xa1i generator.\n_START_SECTION_\nPowerpack in mehani\xc4\x8dne lastnosti\n_START_PARAGRAPH_\nStryker uporablja motor, ki ga izdeluje Caterpillar, ki je \xc5\xbee bil v uporabi v srednjete\xc5\xbekih tovornjakih KOV ZDA, s \xc4\x8dimer so odpravili novo specialisti\xc4\x8dno usposabljanje za mehanike in zmanj\xc5\xa1ali logisti\xc4\x8dne potrebe zaradi uporabe istih delov. _NEWLINE_Poleg tega so na\xc4\x8drtovalci, z \xc5\xbeeljo olaj\xc5\xa1ati vzdr\xc5\xbeevanje vozila, opremili ve\xc4\x8dino kablov, cevi in mehanskih sistemov s hitro-odstranjevalnimi mehanizmi. Motor in menjalnik sta lahko odstranjena in ponovno vgrajena v manj kot eni uri, tako da lahko opravijo popravila motorja izven vozila in s tem prihranijo veliko \xc4\x8dasa.\n_START_SECTION_\nPoveljstvo, kontrola in merjenje\n_START_PARAGRAPH_\nObse\xc5\xbena ra\xc4\x8dunalni\xc5\xa1ka oprema omogo\xc4\x8da posadki, da prepoznava prijateljska in sovra\xc5\xbena vozila na boji\xc5\xa1\xc4\x8du in na ta na\xc4\x8din zmanj\xc5\xa1ajo tveganje za prijateljski ogenj._NEWLINE_Dnevno-no\xc4\x8dna termalno-opazovalna kamera omogo\xc4\x8da poveljniku vozila, da vidi, kar vidi voznik. Vojaki lahko uporabljajo ra\xc4\x8dunalni\xc5\xa1ke trena\xc5\xbene module znotraj vozila, da vadijo._NEWLINE_Voznik in strelec imata periskope, s katerimi lahko opazujeta okolico vozila, ne da bi se morala izpostaviti nevarnosti. Strelec ima skoraj popolno (360-stopinjsko) pregledno polje, medtem ko ima voznik malo nad 90 stopinj. _NEWLINE_General Dynamics Land Systems trenutno razvija novo ra\xc4\x8dunalni\xc5\xa1ko opremo.\n_START_SECTION_\nZa\xc5\xa1\xc4\x8dita\n_START_PARAGRAPH_\nOklep je la\xc5\xbeji in mo\xc4\x8dnej\xc5\xa1i kot pri MOWAGu, ki lahko zaustavi 14,5\xc2\xa0mm oklepnoprebojne mitralje\xc5\xa1ke krogle in fragmente 152\xc2\xa0mm artilerijske granate._NEWLINE_Avtomatski protipo\xc5\xbearni sistem ima senzorje v motorju in delu za posadko, ki lahko samostojno aktivirajo eno ali ve\xc4\x8d po\xc5\xbearnih steklenic; le-te lahko aktivira tudi voznik._NEWLINE_Kletkin oklep (v obliki re\xc5\xa1etk) je namenjen predhodnemu aktiviranju visokoeksplozivnih protioklepnih izstrelkov, tako da le-ti eksplodirajo nad oklepom Ta sistem je cenej\xc5\xa1i in la\xc5\xbeji kot reaktivni oklep._NEWLINE_Rezervoarji za gorivo so name\xc5\xa1\xc4\x8deni zunaj in oblikovani tako, da v primeru eksplozije, usmerijo mo\xc4\x8d eksplozije stran od oklepa._NEWLINE_RKBO Sistem skrbi za neprodu\xc5\xa1no zaprt prostor za posadko in pozitivni tlak.\n_START_SECTION_\nGibljivost\n_START_PARAGRAPH_\nVozilo lahko spremeni pritisk v vseh osmih pnevmatih in se tako prilagodi terenu; obstajajo mo\xc5\xbenosti: cesta, te\xc5\xbeavni teren, blato/pesek/sneg in nevarnost. Sistem sam opozori voznika, \xc4\x8de je vozilo preseglo priporo\xc4\x8deno hitrost za pnevmatski pritisk, nato pa avtomati\xc4\x8dno napolni pnevmatike do naslednje stopnje. Prav tako lahko sistem opozori voznika, \xc4\x8de je pnevmatika prazna, kljub temu, da ima Stryker pnevmatike podalj\xc5\xa1ane mobilnosti, s katerimi lahko vozilo vozi ve\xc4\x8d kilometrov, predno se pnevmatika popolnoma uni\xc4\x8di._NEWLINE_V nasprotju z ostalimi modernimi vozili svoje vrste Stryker ni amfibijsko vozilo, ampak lahko zaradi neprepustno zaprtih odprtin varno pre\xc4\x8dka vodno oviro, dokler globina vode ne presega vi\xc5\xa1ine koles.\n_START_SECTION_\nOperativna zgodovina\n_START_PARAGRAPH_\nPrve Stryker brigadne bojne skupine so prispele v Irak oktobra 2003. 3. brigada 2. pehotne divizije je bila prva enota, ki je uporabila Stryker vozila v boju in sicer med novembrom 2003 in novembrom 2004._NEWLINE_3. brigado je nato zamenjala 1. brigada 25. pehotne divizije, ki je bila v Iraku med oktobrom 2004 in oktobrom 2005. Brigada je sodelovala v bitki za Mosul in je bila za svoje zasluge odlikovana s Valorous Unit Award._NEWLINE_172. Stryker brigadna bojna skupina je prispeval v Irak avgusta 2005 in tu ostala do konca leta 2006. Potem, ko se je bojna skupina vrnila iz Iraka, so jo preimenovali v 1. brigado 25. pehotne divizije._NEWLINE_3. brigada 2. pehotne divizije se je v Irak vrnila pozno spomladi leta 2006._NEWLINE_1. brigada 25. pehotne divizije je bila nastanjena v Vilsecku (Nem\xc4\x8dija), ko je bila preimenovana v 2. Stryker konjeni\xc5\xa1ki polk; isto\xc4\x8dasno je bil dotedanji 2. konjeni\xc5\xa1ki polk preoblikovan v 4. brigado 2. pehotne divizije. Maja 2007 so to brigado poslali v Irak; to je bila enota, ki je kot prva uporabila razli\xc4\x8dico Stryker Mobile Gun System v boju. Isto\xc4\x8dasno je 4. bataljon 9. pehotnega polka prvi\xc4\x8d uporabil Land Warriorja. _NEWLINE_Avgusta 2007 se je 2. Stryker konjeni\xc5\xa1ki polk vrnil v Bagdad za 15-mese\xc4\x8dno turo dol\xc5\xbenosti, pri \xc4\x8demer je zamenjal 3. brigado 2. pehotne divizije.\n_START_SECTION_\nNamen\n_START_PARAGRAPH_\nDru\xc5\xbeina Stryker je namenjana, da zapolni praznino med lahko- in te\xc5\xbekooklepljenimi vozili in s tem bi ustvarili silo, ki bi lahko premaknila pehoto na boji\xc5\xa1\xc4\x8de hitro in relativno varno. Brigade, ki so jih preimenovali v Stryker brigadne bojne skupine, so bile predhodno opremljene z lahko oklepljenimi vozili in neoklepljenimi HMMWV. Z novimi vozili Stryker so enote pridobili tudi ve\xc4\x8djo ognjeno mo\xc4\x8d._NEWLINE_Zaradi svoje oboro\xc5\xbeitve Stryker sam ne more napasti oz. se braniti pred te\xc5\xbekooklepljenimi vozili, zato rabi podporo tankov oz. drugih te\xc5\xbekih oklepnih vozil. Poskusi v Fort Irwinu, ki jih je izvedla 3. brigada 2. pehotne divizije, pa so pokazali, \xc4\x8de Stryker nosi vojake, oboro\xc5\xbeene s protioklepnim oro\xc5\xbejem, se lahko obrani. Slaba stran te taktike pa je, da bi bila pehota izpostavljena sovra\xc5\xbenikovemu ognju in lahko utrpela visoke izgube. _NEWLINE_Stryker brigade imajo vlogo strate\xc5\xa1kih mobilnih enot, saj so zmo\xc5\xbene hitre prestavitve na ve\xc4\x8djih razdaljah s pomo\xc4\x8djo strate\xc5\xa1kih transportnih letal. Zaradi tega so bila vozila namensko zgrajena z la\xc5\xbejim oklepom, da so zmanj\xc5\xa1ali celotno te\xc5\xbeo vozila, s tem pa so pridobili logisti\xc4\x8dno bolj prijazna vozila.\n_START_SECTION_\nKritike\n_START_PARAGRAPH_\nOd uvedbe vozil so Strykerji postali predmet \xc5\xa1tevilnih kritik; nekatere temeljijo na dolgoletnih prepirih, ali se naj uporablja goseni\xc4\x8dna ali pa kolesna vozila; medtem ko drugi temeljijo predvsem glede sposobnosti vozil._NEWLINE_Veliko kritik pa temelji na dejstvu, da Stryker ni pehotno bojno vozilo (kot M2 Bradley); tako nima te\xc5\xbekega oklepa in ker je kolesno vozilo, ni zmo\xc5\xbeno vseterenske vo\xc5\xbenje kot Bradley. Kopenska vojska ZDA zavra\xc4\x8da te primerjave kot neustrezne, saj so Strykerji primarno namenjeni za navadne pehotne enote, ki so bili do uvedbe opremljeni z neoklepljenimi tovornjaki in lahkooklepljenimi HMMWV; tako Strykerji predstavljajo nadgradnjo neoklepnih vozil._NEWLINE_Dokumentirana pri\xc4\x8devanja \xc4\x8dastnikov in vojakov, ki so uporabljali Stryker, so se strinjali, da so le-ta vozila neprimerno bolj\xc5\xa1a kot oklepljeni Humveeji._NEWLINE_Te\xc5\xbea vozila in s tem povezan zra\xc4\x8dni transport se je pokazala tudi primer, predvsem sposobnost transporta Strykerja s pomo\xc4\x8djo C-130._NEWLINE_Ker ima Stryker vi\xc5\xa1je le\xc5\xbee\xc4\x8di center gravitacije, je v ve\xc4\x8dji nevarnosti, da se prevrne. Ta lastnost je bila namensko storjena, saj so s tem pridobili bolj\xc5\xa1o odpornost vozila na protioklepne mine in na improvizirana eksplozivna sredstva; problem predvsem le\xc5\xbei v kupoli vozila._NEWLINE_Voja\xc5\xa1ka poro\xc4\x8dila ozna\xc4\x8dujejo, da ima Stryker ve\xc4\x8djo mo\xc5\xbenost pre\xc5\xbeivetja napada z improviziranimi eksplozivnimi napravami (vklju\xc4\x8dno s Abramsi, Bradleyji in Humveeji). Neki ameri\xc5\xa1ki polkovnik je dejal, da so Strykerji re\xc5\xa1ili ve\xc4\x8d kot 100 vojakov, ki so delovali v severnem Iraku.\n_START_SECTION_\nPrihodnost\n_START_PARAGRAPH_\nTrenutno je Stryker v raziskovalni in razvojni fazi, katere cilj je vozilo opremiti s sistemom samostojne navigacije. TARDEC je tudi testiral aktivno magnetno reologi\xc4\x8dno podvozje, ki ga je razvilo MillenWorks in s \xc4\x8dimer je vozilo pridobilo na ve\xc4\x8dji stabilnosti.'